google/wiki40b huggingface dataset:
Miloš Morávek

Biografia

Morávek vyštudoval strednú elektrotechnickú priemyselnú školu. Na gitaru začal hrať v roku 1965, od nasledujúceho roku už pôsobil v školskej rockovej skupine, ktorá vystupovala na zábavách a ktorej repertoár tvorili skladby od The Shadows. Zaujímal sa o elektrotechniku, zostavoval vlastné technické doplnky pre gitary (kvákadlá, boostery, zosilňovače, a iné.), vďaka čomu získal prezývku Edison.
V roku 1971 začal hrať v amatérskej formácii The Madmen, ktorá sa ale v roku 1975 rozpadla. Následne sa stal členom ďalšej amatérskej skupiny Regenerace, v ktorej sa stretol s klávesistom a spevákom Romanom Dragounom, s ktorým neskôr spojil časť svojej hudobnej kariéry. Koncom roku 1977 skupinu Regenerace opustil a vstúpil do skupiny Progres 2, ktorá chystala veľký projekt – rockovú operu Dialog s vesmírem.Premiéra projektu sa uskutočnila 27. februára 1978 v Brne a do roku 1980 nasledovalo približne 350 repríz po celom Československu. V roku 1980 prišiel do skupiny Progres 2 aj Roman Dragoun, ktorý v pozícii klávesistu nahradil Karla Horkého a Pavla Váněho na mieste speváka. Nasledoval ďalší úspešný tematický projekt Třetí kniha džunglí (premiéra 30. mája 1981 v Brne), ktorý skupina hrala do roku 1983. Vtedy Dragoun s Morávkom Progres 2 opustili a s ďalšími hudobníkmi založili vlastnú skupinu Futurum. V tom čase používal ako jeden z prvých československých gitaristov (spolu s Radimom Hladíkom) gitarový syntezátor. Skupina Futurum v roku 1984 vydala album Ostrov Země, Morávek ale zo skupiny nasledujúci rok odišiel. V rokoch 1985 až 1987 pôsobil v metalovej skupine Kern. Od roku 1988 hral v skupine Synkopy 61, ktorá ale v roku 1990 ukončila činnosť.
Po roku 1990 Miloš Morávek hudobnú kariéru (dočasne) ukončil a začal podnikať. Neskôr založil obchod s hudobnými nástrojmi vrátane servisu. V roku 1997 bola obnovená činnosť skupiny The Madmen (Uriah Heep revival), v ktorej Morávek ako gitarista doteraz hrá; skupina ale vystupuje skôr príležitostne. Od roku 2005 pôsobí znova v skupine Progres 2 (nahradil Ivana Manolova), v tom istom roku bola obnovená aj skupina Futurum.
Prokopios Cézarejský

Prokopios Cézarejský (iné názvy: Prokopios z Caesarey, Prokopios z Cézarey, Prokopios z Kaisareie; * koniec 5. stor., Kaisareia v Palestíne – † ?) bol byzantský historik. Pochádzal z urodzenej rodiny. Vyštudoval v Konštantínopole právo a začas pôsobil ako advokát. V roku 527 bol vymenovaný za právneho poradcu a tajomníka byzantského vojvodcu Belisara, ktorého sprevádzal na jeho vojenských výpravách na východe, v Afrike a v Itálii až do roku 541. Od 542 žil prevažne v Konštantínopole a pracoval na svojich spisoch.
Artturi Ilmari Virtanen

Život

Virtanen sa narodil v Helsinkách vo Fínsku. Vzdelanie ukončil na Classical Lyceum v Viipuri vo Fínsku. Virtanen naraz študoval chémiu, biológiu a fyziku na Univerzite v Helsinkách a iné predmety vo Švajčiarsku a v Švédsku. V roku 1931 sa stal profesorom biochémie na Fínskom technologickom inštitúte v Helsinkách a v roku 1939 profesorom na Univerzite v Helsinkách.
Vo výskume sa zaoberal semisyntetickým krmivom pre dobytok, baktériami fixujúcimi dusík v koreňových uzlíkoch bôbovitých rastlín a vylepšenými metódami konzervácie masla.
Na jeho pamiatku je pomenovaná planétka 1449 Virtanen, ktorú objavil fínsky astronóm a fyzik Yrjö Väisälä.
Étivey

Poloha

Obec má rozlohu 28,02 km². Najvyšší bod je položený 342 m n. m. a najnižší bod 205 m n. m.

Obyvateľstvo

Počet obyvateľov obce je 228 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Adrian Vallašek

Životopis

Narodil sa 17. mája 1934 v Kostolnej pri Dunaji, do učiteľskej rodiny ako mladší z dvoch detí. V rodnej dedine navštevoval základnú ľudovú školu. Po ukončení základnej ľudovej školy nastúpil na osemročné gymnázium v Senci, kde v roku 1953 maturoval. V tom istom roku nastúpil na UK v Bratislave. Štúdium ukončil diplomovou prácou na tému: Pohrebný rítus v dobe Veľkomoravskej ríše v roku 1958.
Po ukončení štúdií nastúpil ako odborný asistent v SNM v Martine. Od roku 1960 do roku 1965 pracoval ako samostatný odborný pracovník v Mestskom múzeu v Bratislave. Od roku 1965 pracoval ako samostatný odborný pracovník špecialista, neskôr vedúci archeologického oddelenia na Slovenskom ústave pamiatkovej starostlivosti a ochrany prírody v Bratislave (dnešný Pamiatkový úrad). V roku 1968 obhájil doktorskú dizertačnú prácu FFUK v odbore Stredoveká archeológia. Od roku 1983 bol samostatný vedecko-technický pracovník. Od roku 1990 riaditeľ Archeologického múzea SNM v Bratislave, a v roku 2003 nastúpil do dôchodku.
Sainte-Livrade

Poloha

Obec má rozlohu 6,16 km². Najvyšší bod je položený 200 m n. m. a najnižší bod 132 m n. m.

Obyvateľstvo

Počet obyvateľov obce je 282 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Aufidius Bassus

Aufidius Bassus bol rímsky historik, ktorý tvoril za vlády cisára Tiberia (14 – 32 po Kr.).
Jeho dielo sa začínalo pravdepodobne občianskymi vojnami alebo smrťou Caesara. Plínius Starší ho dokončil po vládu Nerona.
Iný titul, Bellum Germanicum (Germánska vojna), mohol byť samostatným dielom alebo časťou dejepisnej tvorby. Seneca si Bassovo historické dielo vážil. Bassus bol jedným zo zdrojov pre Tacita.
Pavol Novák

Životopis

Vyučil sa za elektrikára v Banskej Bystrici. Jeden z najlepších banskobystrických pretekárov v behu i v skokoch na lyžiach (20. roky, zač. 30. rokov), pretekal za nemecký spolok Karpathenverein H.D.W., neskôr za lyžiarsky oddiel KČST, SKI-klub a KSTL v Banskej Bystrici. Priekopník akrobatického lyžovania v Banskej Bystrici a na Slovensku (30. roky 20. storočia).
Broteas (syn Tantala)

Broteas alebo Broteás (starogr. Βροτέας – Broteas, latinsky Broteas) je v gréckej mytológii syn lýdskeho kráľa Tantala.
Broteas mal dvoch súrodencov, brata Pelopa a sestru Niobu. Z celej tej jeho smutne preslávenej rodiny je o ňom v mýtoch zaznamenané najmenej. Bol vraj vášnivý lovec a bol veľmi ohyzdný. Pretože odmietal preukazovať úctu bohyni Artemis, potrestala ho za to šialenstvom. Šialený Broteas potom volal, že mu nemôže ublížiť žiaden oheň a aby to dokázal vrhol sa na hranicu horiacich polien, kde zhorel. Iná verzia tvrdí, že spáchal samovraždu, pretože sa všetkým hnusil pre svoju škaredosť.
Napriek tomu však mal syna a dediča, ktorého po dedovi pomenoval Tantalos.
Kiskunhalasský obvod

Kiskunhalasský obvod (maď. Kiskunhalasi kistérség) je bývalá administratívna jednotka v Maďarsku v Báčsko-malokumánskej župe. Jeho sídlom bolo mesto Kiskunhalas. Obvody boli zavedené v roku 1994 a zanikli v roku 2014, kedy ich nahradili okresy.
Larringes

Poloha

Obec má rozlohu 8,07 km². Najvyšší bod je položený 873 m n. m. a najnižší bod 713 m n. m.

Obyvateľstvo

Počet obyvateľov obce je 1 231 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Svetlana Jevgenievna Savická

Mladosť a výcvik

Otec bol maršal letectva, dvojnásobný hrdina Sovietskeho zväzu a účastník vojny. V šestnástich rokoch sa prihlásila do klubu výsadkárov a skôr ako skončila strednú školu, mala za sebou stovky zoskokov. Bola majstrom tohto športu. Po maturite sa dostala na Moskovský letecký inštitút, fakultu stavby lietadiel. Súbežne s učením sa naučila lietať. Na letisku v Tušine zvládla vyššiu pilotáž a stala sa členom športového majstrovského tímu ZSSR. V roku 1965 trikrát skočila na padáku zo stratosféry, každý zoskok bol svetovým rekordom. Stala sa tiež absolútnou majsterkou sveta na vrtuľových lietadlách. Potom sa dostala do školy testovacích pilotov. V roku 1977 dosiahla na sériovom nadzvukovom J-133 rekordnú výšku 21140 metrov, podobných rekordov dosiahla niekoľko. V roku 1980 sa stala členkou tímu pripravujúcich sa kozmonautov MMZ Skorost. Po 19 rokoch od letu Tereškovovej sa stala druhou ženou sveta, ktorá letela do vesmíru. Mala 34 rokov, je zaregistrovaná ako 111. kozmonaut Zeme.

Po letoch

V rokoch 1983 – 1993 bola členkou tímu NPO Energija v Rusku. V roku 2007 bola na volebnej kandidátke komunistov KSRF.
Etna Valley

Poloha

Etna Valley sa rozprestiera pri meste Catania na východnom pobreží Sicílie v Taliansku.

História

Vznik priemyselného parku sa datuje od konca 90-tich rokov, keď sa tu usadili niektoré veľké nadnárodné spoločnosti v oblasti elektroniky a polovodičov. Základ parku sa datuje do roku 1997, kedy sa starosta Catanie Enzo Bianco rozhodol podporiť iniciatívu taliansko-francúzskej nadnárodnej spoločnosti ST Microelectronics, vyrábajúcej moderné mikroprocesory. V spolupráci s Univerzity of Catania a CNR sa rozhodli uskutočniť výskum s použitím mladých absolventov univerzity. Okolo týchto spoločností neskôr vyrástlo viac ako tisíc malých firiem, ktoré vyrábajú polotovary. Park zamestnáva okolo 5 000 mladých ľudí spomedzi absolventov a vysokoškolákov.
V roku 2000 postihla Etna Valley globálna ekonomická kríza, čo malo za následok zníženie výkonnosti a počtu zamestnancov.

Súčasnosť

V poslednom období (2013) prejavili záujem investovať v parku aj firmy z odvetví biotechnológie, napr. švajčiarska firma Berna Biotech. Investori v Catanii sa spoliehajú na silnú spoluprácu medzi priemyslom, akademickou obcou a vládou. Univerzita v Catanii v posledných rokoch začala s výskumným programom na podporu priemyslu s ohľadom na nové požiadavky trhu. Mladí ľudia v tejto súvislosti majú možnosť robiť výskum u spoločností a nadnárodných agentúr, ako je CNR a ENEA. Viaceré prosperujúce firmy sa rozhodli pokračovať v investíciách do svojho podnikania. Napr. farmaceutická spoločnosť Wyeth Lederle, či firma Yomo, ktorá chce vytvoriť zariadenie pre lyofilizáciu potravinárskych výrobkov.
Antagonista (sval)

Antagonista je sval pôsobiaci voči danému svalu opačným smerom.
Svaly nemôžu tlačiť, dokážu len ťahať. Mnohé z nich pracujú v pároch. Keď sa sval stiahne, skráti sa, čím pritiahne kosť k sebe. Keď sa uvoľní stiahne sa druhý sval, kosť sa vráti na pôvodné miesto.
Činnosť niektorých svalov sa vzájomne dopĺňa, pretože výsledkom ich zmrštenia je pohyb toho istého druhu. Sval, ktorý realizuje pohyb je agonista, opačne protichodný sval je antagonista.
Aydat

Poloha

Obec má rozlohu 50,22 km². Najvyšší bod je položený 1 142 m n. m. a najnižší bod 620 m n. m.

Obyvateľstvo

Počet obyvateľov obce je 2 122 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Anisy

Poloha

Obec má rozlohu 4,19 km². Najvyšší bod je položený 67 m n. m. a najnižší bod 44 m n. m.

Obyvateľstvo

Počet obyvateľov obce je 666 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Absorbátor neutrónov

Absorbátor neutrónov je látka, ktorá má schopnosť pohlcovať značné množstvo neutrónov. To umožňujú izotopy s vysokým účinným prierezom zachytenia neutrónov s následným uvoľnením gama alebo alfa žiarenia, najčastejšie ¹¹³Cd a Gd.
Absorbátory neutrónov sa využívajú v jadrovej fyzike, v atómových reaktoroch a pri konštrukcii ochrany proti neutrónovému žiareniu, napr. po výbuchu neutrónovej bomby.
Pytón zelený

Opis

Morelia viridis má štíhle telo a výraznú zelenú farbu. Dosahuje dĺžky 1,8 – 2,4 m. Na všetkých šupinách okolo úst sú priehlbiny s tepelnými senzormi.

Výskyt

Tento druh žije na Papue-Novej Guinei, ostrove Gag, v Indonézii a v Austrálii.

Správanie

Pytón zelený odpočíva a loví rovnako ako psohlavec zelený: s telom obkrúteným okolo konára a s ovisnutou hlavou vyčkáva na korisť.

Potrava

Ich potrava sa skladá z malých cicavcov, hlodavcov, a niekedy plazov. Myslelo sa, že tento druh hada, podobne ako psohlavec zelený, požiera vtáky. Ale Switak skúmal žalúdok tohto hada a našiel v ňom pozostatky z viac ako 1 000 živočíchov, ale žiadnu stopu po vtákoch.

Rozmnožovanie

Samice kladú 6 – 30 vajec do dutín stromov alebo medzi epifytické rastliny. Mláďatá, ktoré majú svetložltú alebo niekedy aj červenú farbu, sa často stávajú obeťou dravých vtákov.
Embankment (stanica metra)

História

Stanicu Embankment otvorili v roku 1870 ako súčasť Metropolitan District Railway (dnešná Circle a District Line) pod názvom „Charing Cross“. 10. marca 1906 bola otvorená Baker Street & Waterloo Railway (dnešná Bakerloo Line), jej nástupištia však niesli na tejto stanici meno „Embankment“.
V roku 1914 bola zo svojej konečnej stanice Charing Cross predĺžená trasa Charing Cross, Euston & Hampstead Railway (dnešná Northern Line) do stanice Embankment v snahe zlepšiť možnosti prestupu medzi jednotlivými trasami. Vznikol tu prestupný bod medzi Charing Cross, Euston & Hampstead Railway, Baker Street & Waterloo Railway a District Railway. S týmito úpravami došlo aj k zmene mien jednotlivých častí stanice. Nástupištia Baker Street & Waterloo Railways a Charing Cross, Euston and Hamptead Railway boli premenované na „Charing Cross (Embankment)“, aby boli odlíšené od stanice „Charing Cross (Strand)“, zatiaľ čo časť stanice obsluhovaná District Railway si zachovala svoje pôvodné meno „Charing Cross“. V roku 1915 v snahe zamedziť zmätkom boli stanice opäť premenované. Stanica bola premenovaná na „Charing Cross“ a „Charing Cross (Strand)“ sa zmenila na „Strand“.
V roku 1974 bola celá stanica opäť premenovaná na „Charing Cross Embankment“. A 12. septembra 1976 sa vrátila k svojmu prapôvodnému názvu „Embankment“ a stanice Trafalgar Square a Strand boli zjednotené pod názvom „Charing Cross“.

Zaujímavosti

Stanica sa objavila vo filme Sliding Doors, v hlavnej úlohe s herečkou Gwyneth Palthrow. Avšak natáčanie na nástupištiach a podzemných pasážach sa uskutočnilo na Waterloo & City Line.
Satanizmus

Satanizmus je všeobecný výraz, ktorý sa používa na označenie náboženstva venovaného uctievaniu Satana alebo jeho vtelení.
Tento pojem však zahrnuje rôznorodé duchovné a náboženské prúdy, ktoré medzi sebou nemusia mať žiaden súvis. Ich spoločným znakom je, že centrom ich symbolizmu je postava Satana.

Panteistický satanizmus

Panteistický satanizmu stotožňuje Satana s hmotným svetom, matériou a všetkým živým. Pôvod panteistického satanizmu možno vystopovať v biblií, 2. List Korinťanom 4,4 podľa ktorého „Satan je pánom tohto sveta“, ale taktiež početné miesta v ktorých Kristus vyjadruje svoje pohŕdanie svetom. Panteistický satanizmus sa opiera o filozofiu Friedricha Nietzscheho podľa ktorej každej živej bytosti je vlastná vôľa k moci ktorú stotožňuje so Satanom. Vôľa k moci však musela byť zapretá aby masy boli ľahšie ovládateľné a rozšírila sa otrocká morálka, a na tento účel boli vytvorené monoteistické náboženstva nahradzujúce vôľu k moci súcitom a pokorou, a ktoré spravili zo všeobecného princípu vôle k moci personifikované antagonistické božstvo vo svojom panteóne – v judeokresťanstve je ním Satan, ale takmer v každom náboženstve možno nájsť nepriateľské božstvo ktoré v skutočnosti reprezentuje vôľu k moci.
Panteistický satanizmus teda vníma Satana ako nevedomý princíp ktorý je vlastný všetkému živému, ktorého cieľom je prežiť a získať čo najviac moci. Tento princíp je vnímaný pozitívne keďže z evolučného hľadiska zabezpečuje prežitie druhov, ako aj ich progresívny vývin. Vládne presvedčenie že život vznikol z neživej hmoty, teda panteistický Satan je aj súčasťou neživej hmoty. Kresťanstvo je vnímané ako obrátená vôľa k moci, falošná ideológia ktorá sľubuje tým čo nemali moc v živote získanie moci (spasenia) po smrti v súlade s axiómom "prví budú poslední a poslední budú prví." Panteistický satanizmus teda tvrdí, že kresťanstvo vzniklo ako prevrátenie primárnych satanistických hodnôt, zatiaľ čo podľa zažitej predstavy satanizmus vznikol ako obrátenie kresťanstva.
W motor (Volkswagen)

W motor, alebo motor s valcami do W spoločnosti Volkswagen Group je špecifický typ konštrukcie piestového spaľovacieho motora. Ide o štvorradový jednohriadeľový motor, ktorý sa vyrábal ako 8-valcový, 12-valcový a 16-valcový. Motor sa niekedy nesprávne označuje ako vejárový.
Motor má štyri rady valcov, pričom dva a dva rady sú združené do jedného bloku. Tento blok vychádza z VR motora od rovnakej spoločnosti. Uhol medzi dvomi radmi valcov v bloku je veľmi ostrý, iba 15°. Uhol medzi dvoma spojenými blokmi je 72°. Takýmto riešením konštruktéri dosiahli vysoký počet valcov v kompaktnom priestore a vytvoriť spoločnú hlavu valcov pre jeden blok. Kľukový hriadeľ je však komplikovanejší, každá ojnica má svoj vlastný ojničný čap, pričom dva susedné sú presadené o malý uhol, v závislosti od celkového počtu valcov motora tak, aby sa dosiahol rovnomerný rozostup zapaľovania jednotlivých valcov.
Roviny jednotlivých radov valcov sa nepretínajú v jednej osi, ale pod osou spoločného kľukového hriadeľa. To je spôsobené tým, že roviny valcov v každom spoločnom bloku sú posunuté o tzv offset 12,5 mm smerom od stredovej roviny bloku. Toto riešenie bolo potrebné, aby sa vytvoril dostatok miesta pre piesty v dolnej úvrati pri dodržaní ostrého uhla rovín valcov v bloku.
Rozvod je typu OHC. Každý valec má štyri ventily, motory majú len po dva vačkové hriadele v každom bloku (spolu štyri). Výfukové kanály sú na vonkajšej strane oboch blokov, plniace na vnútornej.
Blok motora je vyrobený z hliníkovo-kremíkovej zliatiny (AlSi17CuMg). Kľukový hriadeľ z kovanej ocele má vždy dva ojničné čapy medzi hlavnými. Ojnice z kovanej ocele sú hrubé len 13 mm. Piesty sú z hliníkovo-kremíkovej zliatiny, pričom vrchná časť piestu je zošikmená. Hlava valcov je z hliníka.
W motory a VR motory Volkswagen majú veľa súčastí identických. Ide napríklad o ventily, ventilové pružiny, sedlá ventilov, vložené páky s kladkami a diely hydraulického vymedzovania vôle rozvodu.
Hindlingen

Poloha

Obec má rozlohu 8 km². Najvyšší bod je položený 417 m n. m. a najnižší bod 339 m n. m.

Obyvateľstvo

Počet obyvateľov obce je 640 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Bessey

Poloha

Obec má rozlohu 6,24 km². Najvyšší bod je položený 430 m n. m. a najnižší bod 278 m n. m.

Obyvateľstvo

Počet obyvateľov obce je 390 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Marooned

Kompozícia

Skladbu napísali gitarista David Gilmour a klavirista Richard Wright. Skladba zvukom pripomína život na ostrove (vlny narážajúce do skál, čajky). Bola zložená počas jammovania v nahrávacom štúdiu Astoria na začiatku roka 1993. Gilmour pri nahrávaní gitary použil oktávový efekt od DigiTechu - Whammy. V pozadí možno počuť gitarové party zo skladby Echoes (Meddle, 1971). Tieto efekty sa rozhodol použiť Gilmour kvôli lepšej textúre skladby.
Gilmour sa zmienil, že väčšina skladby „Marooned“ je improvizáciou, a „že nahral 3 alebo 4 verzie a z každej vybral tú najlepšiu časť“.

Cena Grammy

Skladba vyhrala súťaž Grammy Award v kategórií Best Rock Instrumental Performance (najlepší rockový inštrumentálny výkon) v roku 1995.

Live a alternatívne verzie

Skladba bola naživo hraná iba trikrát, dvakrát počas The Division Bell Tour (1994) v nórskom Oslu (jeden záznam je aj na Pulse DVD) a David Gilmour ju zahral na koncerte počas osláv 50. výročia výroby gitary Fender Stratocaster (skladbu hral na gitare so sériovým číslom 0001).
Zkrátená verzia skladby „Marooned“ sa nachádza na albume Echoes: The Best of Pink Floyd.
V roku 2014 počas 20. výročia vydania albumu The Division Bell bolo nakrútené nové video pre túto skladbu. Režíroval ho Aubrey Powell z Hipgnosis. Pozostávalo so záberov z mesta Pripiať a z vesmírnej stanice ISS.
Nampcelles-la-Cour

Poloha

Obec má rozlohu 10,89 km². Najvyšší bod je položený 207 m n. m. a najnižší bod 122 m n. m.

Obyvateľstvo

Počet obyvateľov obce je 134 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Marie François Xavier Bichat

Životopis

Bol synom lekára Jeana Baptiste Bichata (1746 – 1812) a jeho manželky Jeanne Rose Bichardovej (1741 – 1809). Študoval matematiku a neskôr medicínu v Montpellier. V rokoch 1791 – 1793 študoval pod vedením chirurga Marca-Antoine Petita (1766 – 1811) v Lyone chirurgiu a anatómiu.
Za celý svoj život vykonal asi 600 pitiev. Pritom skúmal štruktúru ľudského tela, tkanív a orgánov. Napriek tomu, že pracoval bez mikroskopu, objavil 21 rôznych typov tkanív v ľudskom tele. Objavil aj choroby, ktoré napadajú tkanivá orgánov.
Je jedným zo 72 významných mužov, ktorých meno je zapísané na Eiffelovej veži v Paríži.
Taurosthenes z Aiginy

Taurosthenes alebo Taurosthenés (starogr. Ταυροσθένης – Taurosthenes, iný prepis: Taurosthenés) bol v roku 444 pred Kr. olympijský víťaz v zápasení.
Taurosthenes z Aiginy zvíťazil v zápasení na 84. olympijských hrách v roku 444 pred Kr.. Zápasenie (palé) sa podobalo nášmu „gréckorímskemu"; aby súťažiaci zvíťazil, musel súpera trikrát zvaliť na zem, takže sa jej dotkol kolenom, alebo ho prinútiť, aby sa vzdal. Súperi sa od prvého až do posledného kola určovali žrebom a zápasili vylučovacím systémom.
Staroveký grécky cestovateľ a spisovateľ Pausanias o olympijskom víťazstve Taurosthena uvádza: „Hovorí sa, že Cheimón premohol v zápasení aiginskeho Taurosthena, Taurosthenes že premohol na nasledujúcej olympiáde tých, ktorí sa dostavili k zápaseniu, a že zjavenie podobné Taurosthenovi oznámilo ešte v ten istý deň na Aigine jeho víťazstvo."
Podľa iných antických zdrojov olympionik Taurosthenes odoslal túto zprávu do svojho rodiska prostredníctvom poštového holuba.
Adolf Anton Heinlein

Životopis

Študoval na nižšom evanjelickom gymnáziu v Banskej Bystrici (od 1842). Stredoškolský učiteľ latinčiny a gréčtiny, matematiky a iných predmetov, v roku 1856-1880 profesor evanjelického gymnázia v Banskej Bystrici, v roku 1858-1863 jeho rektor. Pokladník úverovej banky v Banskej Bystrici. Venoval sa aj teologickej činnosti.
Ferrière-et-Lafolie

Poloha

Obec má rozlohu 7,93 km². Najvyšší bod je položený 354 m n. m. a najnižší bod 248 m n. m.

Obyvateľstvo

Počet obyvateľov obce je 46 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Železničná stanica Liesek

História

Prevádzka bola otvorená 21. decembra 1899. V období druhej republiky, po zábere Suchej Hory Poľskom, bola pohraničnou prechodovou stanicou. Osobná doprava bola zastavená 23. mája 1971, pravidelná nákladná doprava 15. októbra 1971. Trať bola oficiálne zrušená 1. januára 1975.

Súčasnosť

Výpravná budova je v súčasnosti upravená na privátne účely, sídli tu meteorologická stanica SHMÚ. Stanica má jedného stáleho zamestnanca. Budova je rovnakého typu ako výpravná budova v Trstenej.
Saint-Alban (Haute-Garonne)

Poloha

Obec má rozlohu 4,26 km². Najvyšší bod je položený 133 m n. m. a najnižší bod 121 m n. m.

Obyvateľstvo

Počet obyvateľov obce je 5 690 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Velatická slepencová stráň

Ochrana

Predmetom ochrany je zvyšok stepnej kveteny.

Prírodné pomery

Prírodná pamiatka je tvorená prudkými svahmi so západnou až juhozápadnou expozíciou, porastenými teplomilnými stepnými spoločenstvami s roztrúsenými drevinami. Kulmské zlepence miestami vystupujú na povrch v podobe skalných odkryvov. V najviac zachovaných častiach tu na jar nájdeme pestrofarebné koberce kosatcov a poniklecov.
Na území sa nachádza viac ako 20 druhov drevín, najvýznamnejší je výskyt čerešne krovitej (Cerasus fruticosa). Z osobitne chránených druhov bylín tu nájdeme predovšetkým poniklec veľkokvetý (Pulsatilla grandis) a kosatec nízky (Iris pumila). Ďalej tu nájdeme kozinec vičencovitý (Astragalus onobrychis), nevädzu Triumfettovu (Cyanus triumfettii), ľan tenkolistý (Linum tenuifolium), astru zlatovlasú (Aster linosyris), kavyľ tenkolistý (Stipa tirsa) a kavyľ vláskovitý (Stipa capillata).
Arnošt Krpec

Životopis

Po skončení ľudovej školy sa vyučil v Ostrave za zámočníka. Bol robotníkom na viacerých miestach, po roku 1945 dôstojník ZNB. V roku 1937-1938 bojoval v španielskej občianskej vojne, kde bol ťažko ranený. Po vyliečení žil od roku 1939 v ZSSR. Príslušník ČA, neskôr československého vojska v ZSSR. Počas SNP vysadený na Slovensko (1944). Náčelník štábu partizánskeho zväzku Ján Žiška. Po oslobodení pôsobil v českom a moravskom pohraničí. Funkcionár KSČ a masových organizácií. Nositeľ viacerých vyznamenaní.